sukhrobnurali/uzbek-legal-corpus huggingface dataset:
2005-2006-YILLARDA KORXONALARNI DAVLAT TASARRUFIDAN CHIQARISH VA XUSUSIYLASHTIRISH DASTURI TOʻGʻRISIDA
(resolution, 2025-11-26)

Oʻzbekiston Respublikasi Prezidentining Oliy Majlis Qonunchilik palatasi va Senati qoʻshma majlisidagi maʼruzasida belgilab berilgan xususiy sektorning jadal rivojlanishini, iqtisodiy islohotlarni chuqurlashtirishning eng muhim ustuvor yoʻnalishi sifatida ushbu sektorning mamlakat iqtisodiyotidagi ulushi koʻpayishini taʼminlash, shuningdek xoʻjalik jamiyatlarining ustav jamgʻarmalarida davlat ulushini tubdan qisqartirish, ularning investitsiyaviy jozibadorligini oshirish, qimmatli qogʻozlar, eng avvalo ikkilamchi qimmatli qogʻozlar bozorini rivojlantirish maqsadida: 2. Oʻzbekiston Respublikasi Davlat mulki qoʻmitasi vazirliklar, idoralar, xoʻjalik birlashmalari, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir oy muddatda ushbu qarorning 1—3 ilovalarida koʻrsatilgan korxonalar, obyektlar hamda davlatga qarashli boshqa aktivlarni baholash, savdoga qoʻyish va sotish jadvallarini tasdiqlasin. 6. Davlat tender komissiyasi (R.S. Azimov) uch oy muddatda bolalar sogʻlomlashtirish lagerlarining texnikaviy holatini tekshirib, roʻyxat qilib chiqsin hamda ulardan maqsadli, shu jumladan Oʻzbekiston Bolalar sporti jamgʻarmasiga topshirish yoʻli bilan foydalanish toʻgʻrisidagi takliflarni Oʻzbekiston Respublikasi Vazirlar Mahkamasiga kiritsin. 8. Oʻzbekiston Respublikasi Davlat mulki qoʻmitasi, Oʻzbekiston Teleradiokompaniyasi ushbu qaror bilan tasdiqlangan 2005-2006-yillarda korxonalarni davlat tasarrufidan chiqarish va xususiylashtirish dasturi qanday bajarilayotganligini ommaviy axborot vositalarida keng yoritish boʻyicha tizimli ishlarni tashkil etsinlar. 9. Oʻzbekiston Respublikasi Davlat mulki qoʻmitasi Iqtisodiyot vazirligi, Adliya vazirligi va boshqa manfaatdor idoralar bilan birgalikda bir oy muddatda Oʻzbekiston Respublikasi Oliy Majlisining “Ayrim korxonalar va mol-mulkni davlat tasarrufidan chiqarish va xususiylashtirishning baʼzi masalalari toʻgʻrisida” 1995-yil 31-avgustdagi 119-1-sonli qaroriga oʻzgartirish va qoʻshimchalar toʻgʻrisidagi takliflarni Vazirlar Mahkamasiga kiritsin, bunda xususiylashtirilishi mumkin boʻlmagan korxonalar va mol-mulk turlari hamda guruhlarini qisqartirish nazarda tutilsin. 10. Oʻzbekiston Respublikasi Hukumatining 4 va 5-ilovalarga* muvofiq baʼzi qarorlari oʻz kuchini yoʻqotgan deb hisoblansin hamda baʼzilariga oʻzgartirish va qoʻshimchalar kiritilsin. 11. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklatilsin.
Eksport-import operatsiyalarini tartibga solish chora-tadbirlari toʻgʻrisida
(resolution, 2020-09-28)

Import operatsiyalarini boj-tarif bilan batartib boshqarishni takomillashtirish, tovarlarning ayrim turlarini Oʻzbekiston Respublikasi hududiga olib kirishni yanada tartibga solish, mahalliy raqobatbardosh mahsulot ishlab chiqarishni kengaytirish uchun qulay shart-sharoitlar yaratish maqsadida: 2. Belgilansinki, 2005-yilning 1-apreligacha bojxonaning “vaqtincha saqlash” rejimiga joylashtirilgan tovarlarni erkin muomalaga chiqarish chogʻida Vazirlar Mahkamasining “Oʻzbekiston Respublikasining 2005-yilgi Davlat budjeti parametrlari toʻgʻrisida” 2004-yil 28-dekabrdagi 610-sonli va “Boj-tarif bilan tartibga solishni yanada takomillashtirish chora-tadbirlari toʻgʻrisida” 2004-yil 7-yanvardagi 4-sonli qarorlari bilan tasdiqlangan stavkalar 2005-yilning 1-mayiga qadar qoʻllaniladi. 4. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari E.M. Gʻaniyev zimmalariga yuklatilsin.
OʻZBEKISTON RESPUBLIKASIDA IShLAB ChIQARILADIGAN TOVARLAR BOʻYIChA YuRIDIK ShAXSLAR TOMONIDAN AKSIZ SOLIGʻINI HISOBLAB ChIQISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga, Oʻzbekiston Respublikasi Vazirlar Mahkamasining 2004-yil 28-dekabridagi “Oʻzbekiston Respublikasining 2005-yilgi Davlat budjeti parametrlari toʻgʻrisida”gi qaroriga (Oʻzbekiston Respublikasi Qonun hujjatlari toʻplami, 2004-y., 52-son, 523-modda) muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2004-yil 15-yanvardagi 16 va 2004-13-sonli qarori bilan tasdiqlangan Oʻzbekiston Respublikasida ishlab chiqariladigan tovarlar boʻyicha yuridik shaxslar tomonidan aksiz soligʻini hisoblab chiqish va toʻlash tartibi toʻgʻrisidagi yoʻriqnomaga (2004-yil 15-mart, roʻyxat raqami 1325 — Oʻzbekiston Respublikasi Qonun hujjatlari toʻplami, 2004-yil, 11-son, 133-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
YuRIDIK ShAXSLARNING MOL-MULKIGA SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq, qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 22-yanvardagi 25 va 2002-13-sonli qarori bilan tasdiqlangan Yuridik shaxslarning mol-mulkiga solinadigan soliqni hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 11-mart, roʻyxat raqami 1107 — Meʼyoriy hujjatlar axborotnomasi, 2002-y., 5-son, 19-son; 2003-y., 5-6-sonlar; Oʻzbekiston Respublikasi qonun hujjatlari toʻplami, 7-son, 89-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI DAVLAT MULKI QOʻMITASI, DAVLAT STATISTIKA QOʻMITASI, MOLIYA VAZIRLIGI VA IQTISODIYoT VAZIRLIGI HUZURIDAGI IQTISODIY NOChOR KORXONALAR IShLARI QOʻMITASI OʻRTASIDA DAVLAT UNITAR KORXONALARI, USTAV FONDIDA DAVLAT ULUShI BOʻLGAN XOʻJALIK JAMIYATLARI, DAVLAT ULUShI BOʻYIChA DAVLAT BUDJETIGA DIVIDENDLAR HISOBLANIShI VA TUShIShI HAQIDA MAʼLUMOT ALMAShISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2017-01-09)

Oʻzbekiston Respublikasi Vazirlar Mahkamasining 2004-yil 25-iyundagi 295-sonli “Aksiyadorlik birlashmalari va kompaniyalaridagi aksiyalar davlat ulushidan samarali foydalanilishi ustidan monitoring olib borish komissiyasi faoliyatini tashkil etish toʻgʻrisida”gi qarorini (Oʻzbekiston Respublikasi Qonun hujjatlari toʻplami, 2004-y., 26-son, 298-modda) ijro etish maqsadida Oʻzbekiston Respublikasi davlat mulkini boshqarish va tadbirkorlikni qoʻllab-quvvatlash Davlat qoʻmitasi, Oʻzbekiston Respublikasi Moliya vazirligi, Oʻzbekiston Respublikasi Davlat statistika qoʻmitasi, Oʻzbekiston Respublikasi Iqtisodiyot vazirligi huzuridagi Iqtisodiy nochor korxonalar ishlari qoʻmitasi qaror qiladilar: 1. Oʻzbekiston Respublikasi Davlat mulki qoʻmitasi, Davlat statistika qoʻmitasi, Moliya vazirligi va Iqtisodiyot vazirligi huzuridagi Iqtisodiy nochor korxonalar ishlari qoʻmitasi oʻrtasida davlat unitar korxonalari, ustav fondida davlat ulushi boʻlgan xoʻjalik jamiyatlari, davlat ulushi boʻyicha davlat budjetiga dividendlar hisoblanishi va tushishi haqida maʼlumot almashish tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab oʻn kun oʻtgandan soʻng kuchga kiradi.
Zulfiya nomidagi davlat mukofoti bilan taqdirlash toʻgʻrisida
(resolution, 2005-03-04)

Respublikada isteʼdodli yoshlarning ijtimoiy faolligini har tomonlama qoʻllab-quvvatlash, milliy istiqlol gʻoyalari va madaniy-maʼrifiy qadriyatlarni hayotga tatbiq etishdagi ibratli faoliyatini ragʻbatlantirish, barkamol xotin-qizlar avlodini voyaga yetkazish hamda Oʻzbekiston Respublikasi Prezidentining “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida”gi 1999-yil 10-iyundagi PF-2326 Farmoniga muvofiq: 1. Oʻzbekiston xotin-qizlar qoʻmitasi huzuridagi Zulfiya nomidagi Davlat mukofoti komissiyasining takliflariga binoan, aʼlo xulqi, oʻqishdagi muvaffaqiyatlari, tashabbuskorligi bilan noyob isteʼdodini namoyon etayotgan hamda adabiyot, sanʼat, madaniyat, taʼlim va fan sohalaridagi alohida yutuqlari uchun Qoraqalpogʻiston Respublikasi, viloyatlar va Toshkent shahrining iqtidorli qizlari Zulfiya nomidagi Davlat mukofoti bilan taqdirlansin (roʻyxat ilova* qilinadi). 2. Zulfiya nomidagi Davlat mukofoti bilan taqdirlanganlarga 8-mart — Xotin-qizlar bayramiga bagʻishlab oʻtkaziladigan tantanada sovrindorlik diplomlari va nishonlari topshirilsin. 3. Oʻzbekiston Respublikasi Moliya vazirligi Zulfiya nomidagi Davlat mukofoti sovrindorlarining har biriga eng kam oylik ish haqining 50 baravari miqdorida pul mukofoti berilishini taʼminlasin. 4. “Oʻzteleradio” kompaniyasi hamda Oʻzbekiston Milliy axborot agentligiga Zulfiya nomidagi Davlat mukofoti sohibalarining ibratli faoliyati, ularning noyob isteʼdodi va erishgan yutuqlarini keng yoritib borish tavsiya etilsin. 5. Mazkur qarorning bajarilishini taʼminlash Oʻzbekiston Respublikasi Bosh vazirining oʻrinbosari S. Inamova zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUCHINI YOʻQOTGAN DEB HISOBLASH VA BAʼZILARIGA OʻZGARTIRISHLAR KIRITISH TOʻGʻRISIDA
(resolution, 2024-08-16)

Oʻzbekiston Respublikasi Vazirlar Mahkamasining “Ixtisoslashtirilgan “Oʻzauksionsavdo” tashkilotini tugatish toʻgʻrisida” 2005-yil 11-yanvardagi 13-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Quyidagilar: Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish va ayrimlarini oʻz kuchini yoʻqotgan deb hisoblash toʻgʻrisida” 2003-yil 14-yanvardagi 17-son qaroriga 1-ilovaning 30-bandi; Vazirlar Mahkamasining “Ishlab chiqarilgan va sotiladigan paxta tolasi uchun hisob-kitob qilish mexanizmini takomillashtirish toʻgʻrisida” 2003-yil 3-iyundagi 240-son qarorining 6-bandi; Vazirlar Mahkamasining “Mahsulotlar, xom ashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida” 2004-yil 5-fevraldagi 57-son qaroriga 3-ilovaning 42-bandi (Oʻzbekiston Respublikasi QT, 2004-y., 2-son, 10-modda) oʻz kuchini yoʻqotgan deb hisoblansin. 2. Vazirlar Mahkamasining “Birjadan tashqari valyuta bozori faoliyatini tashkil etish chora-tadbirlari toʻgʻrisida” 2001-yil 10-iyuldagi 294-son qaroriga 1-ilova 4-bandining toʻrtinchi xatboshi va 7-bandining “b” kichik bandi (Oʻzbekiston Respublikasi QT, 2001-y., 7-son, 38-modda) chiqarib tashlansin. 3. Vazirlar Mahkamasining “Osiyo taraqqiyot banki hamda Xalqaro tiklanish va taraqqiyot banki ishtirokidagi loyihalarni amalga oshirish uchun normativ hujjatlarni tasdiqlash toʻgʻrisida” 2004-yil 30-martdagi 153-son qaroriga 4-ilova 4-bandining uchinchi xatboshi, 5-bandining beshinchi xatboshi va 8-bandining birinchi xatboshi chiqarib tashlansin. 4. Vazirlar Mahkamasining “Tovar-xom ashyo birjalari faoliyatini takomillashtirishga doir qoʻshimcha chora-tadbirlar toʻgʻrisida” 2004-yil 31-maydagi 251-son qaroriga 1-ilovada (Oʻzbekiston Respublikasi QT, 2004-y., 5-son, 50-modda): “Oʻzauksionsavdo” shuʼba korxonasi” bloki chiqarib tashlansin; “127” raqami “117” raqami bilan almashtirilsin.
2005-yil 5-mart shanba dam olish kunini 2005-yil 7-mart dushanbaga koʻchirish toʻgʻrisida
(resolution, 2020-09-28)

Xalqaro xotin-qizlar kuni munosabati bilan hamda mehnatkashlarning dam olishi uchun qulay shart-sharoitlar yaratish va ish vaqtidan oqilona foydalanish maqsadida: 2005-yil 5-mart shanba dam olish kuni 2005-yil 7-mart dushanbaga koʻchirilsin.
Oʻzbekiston Respublikasi Badiiy gimnastika federatsiyasini bino bilan taʼminlash toʻgʻrisida
(resolution, 2005-02-25)

Respublikada ommaviy bolalar sportining ustuvor yoʻnalishlaridan biri hisoblangan badiiy gimnastikani yanada rivojlantirish uchun qulay shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, Toshkent shahar hokimligi, Badiiy gimnastika federatsiyasi, “Madad” agentligi kuzatuv kengashining hamda “Biznes-fond”ni tugatish komissiyasining: Toshkent shahar, Usmon Nosir koʻchasi, 53 “b”-uyda joylashgan “Madad” agentligi hamda “Biznes-fond” balansida boʻlgan binoni Oʻzbekiston Respublikasi Badiiy gimnastika federatsiyasi balansiga oʻtkazish toʻgʻrisidagi; Toshkent shahar, Chilonzor koʻchasi, 80-uyda joylashgan, Oʻzbekiston Badiiy gimnastika federatsiyasi balansida boʻlgan binoni (“SNIFOKOR-MK” mehmonxonasi) Toshkent shahar hokimligi balansiga oʻtkazish toʻgʻrisidagi takliflariga rozilik berilsin. 2. Davlat mulki qoʻmitasi Toshkent shahar, Usmon Nosir koʻchasi, 53 “b”-uyda joylashgan binoni (“Biznes-fond”ga qarashli mol-mulk bilan birgalikda) belgilangan tartibda baholab, uning “Madad” agentligiga tegishli qiymatini davlat tasarrufidan chiqarish va xususiylashtirishdan tushgan umumiy tushumlar hisobiga (davlat budjetiga yoʻnaltiriladigan mablagʻlardan tashqari) hamda “Biznes-fond”ga tegishli qiymatini uning davlat oldidagi qarzini kamaytirish hisobiga qoplashni taʼminlasin. “Madad” agentligi markaziy apparati va uning Toshkent viloyat filiali mazkur binoda egallab turgan maydonlarga imtiyozli ijara asosida joylashtirilsin. 3. Toshkent shahar hokimligi Toshkent shahar, Chilonzor koʻchasi, 80-uyda joylashgan binoni Badiiy gimnastika federatsiyasi balansidan qabul qilib olsin. 4. Vazirlar Mahkamasining “Oʻzbekiston Respublikasi Sogʻliqni saqlash vazirligining “SNIFOKOR-MK” mehmonxona kompleksini Oʻzbekiston Respublikasi badiiy gimnastika federatsiyasi balansiga berish toʻgʻrisida” 2004-yil 1-martdagi 97-son qarori oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R. Azimov va R. Qosimov zimmalariga yuklansin.
BIRJA SAVDOLARIDA UNNI SOTISh TARTIBI TOʻGʻRISIDA VAQTINChALIK NIZOMNI TASDIQLASh HAQIDA
(resolution, 2019-08-26)

Oʻzbekiston Respublikasi Vazirlar Mahkamasining 2004-yil 5-fevraldagi 57-son “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi qaroriga muvofiq, qaror qilamiz: 1. “Birja savdolarida unni sotish tartibi toʻgʻrisida”gi vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASINING EKSPERIMENTAL HAVO KEMALARINI DAVLAT ROʻYXATIGA OLISH QOIDALARINI TASDIQLASH TOʻGʻRISIDA
(order, 2024-12-20)

Oʻzbekiston Respublikasining Havo kodeksiga muvofiq Davavianazorat tomonidan Oʻzbekiston Respublikasining eksperimental havo kemalarini davlat roʻyxatiga olish qoidalari ishlab chiqildi, buyuraman: 1. Oʻzbekiston Respublikasining eksperimental havo kemalarini davlat roʻyxatiga olish qoidalari* (yangi tahriri) tasdiqlansin. 2. Parvoz xavfsizligi nazorati boʻyicha Oʻzbekiston Respublikasi davlat nozirligi boshligʻi 1999-yil 6-aprel kuni tasdiqlagan va 1999-yil 30-iyulda 786-son bilan Oʻzbekiston Respublikasi Adliya vazirligida roʻyxatga olingan “Oʻzbekiston Respublikasining eksperimental havo kemalarini davlat roʻyxatiga olish qoidalari” oʻz kuchini yoʻqotgan deb hisoblansin. 3. Mazkur Aviatsion qoidalar Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach amalga kiritilsin. 4. Ish boshqaruvchi tomonidan devonxona bilan hamkorlikda Adliya vazirligida roʻyxatga olingan kundan boshlab oʻn kun ichida Aviatsion qoidalar koʻpaytirilib, barcha aviakompaniyalar va manfaatdor tashkilotlarga tarqatilishi taʼminlansin. 5. Mazkur buyruq bajarilishi ustidan nazorat Sertifikatlash, litsenziyalash va parvoz xavfsizligi ustidan nazorat boshqarmasi boshligʻining zimmasiga yuklatilsin.
QIShLOQ XOʻJALIGI TOVAR IShLAB ChIQARUVChILARIGA AMMIAKLI SELITRANI YETKAZIB BERISh ShARTNOMALARINI TUZISh, SAQLASh VA BERISh TARTIBI TOʻGʻRISIDA NIZOMNI TASDIQLASh HAQIDA
(resolution, 2019-08-23)

Oʻzbekiston Respublikasi Vazirlar Mahkamasining 2004-yil 30-apreldagi “Ammiakli selitrani ishlab chiqarish, tashish va sotishni nazorat qilishga doir qoʻshimcha chora-tadbirlar toʻgʻrisida”gi 204-sonli qaroriga muvofiq (Oʻzbekiston Respublikasi Qonun hujjatlari toʻplami, 2004-yil 17-son, 200-modda) qaror qilamiz: 1. Qishloq xoʻjaligi tovar ishlab chiqaruvchilariga ammiakli selitrani yetkazib berish shartnomalarini tuzish, saqlash va berish tartibi toʻgʻrisida nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
MINERAL OʻGʻITLAR (AMMIAKLI SELITRADAN TAShQARI), DEFOLIANTLAR VA BOShQA KIMYoVIY MAHSULOTLARNI SOTISh BOʻYIChA YaRMARKA SAVDOLARINI OʻTKAZISh TOʻGʻRISIDA NIZOMNI TASDIQLASh HAQIDA
(resolution, 2019-06-24)

Oʻzbekiston Respublikasi Vazirlar Mahkamasining 2004-yil 23-yanvardagi “Kimyo sanoati korxonalarini boshqarish tuzilmasini takomillashtirish va qishloq xoʻjaligiga agrokimyo xizmati koʻrsatishni yaxshilash chora-tadbirlari toʻgʻrisida”gi 33-sonli qaroriga muvofiq (“Oʻzbekiston Respublikasi Qonun hujjatlari toʻplami”, 2004-yil 3-son, 33-modda) qaror qilamiz: 1. Mineral oʻgʻitlar (ammiakli selitradan tashqari), defoliantlar va boshqa kimyoviy mahsulotlarni sotish boʻyicha yarmarka savdolarini oʻtkazish toʻgʻrisida nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2024-05-07)

Vazirlar Mahkamasining “Kimyolashtirish va oʻsimliklarni himoya qilish vositalari davlat komissiyasi (Davlat kimyo komissiyasi) faoliyatini tashkil etish masalalari toʻgʻrisida” 2005-yil 4-yanvardagi 1-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 1. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Kimyolashtirish va oʻsimliklarni himoya qilish vositalari davlat komissiyasi (Davlat kimyo komissiyasi)ni tashkil etish va uning faoliyati masalalari toʻgʻrisida” 1999-yil 20-yanvardagi 33-son qarori (Oʻzbekiston Respublikasi QT, 1999-y., 1-son, 6-modda). 2. Vazirlar Mahkamasining “Oʻzbekiston Respublikasi Vazirlar Mahkamasining Hukumat komissiyalarini tashkil etish masalalari boʻyicha ayrim qarorlarini oʻzgartirish, qoʻshimchalar kiritish va oʻz kuchini yoʻqotgan deb hisoblash toʻgʻrisida” 2000-yil 19-sentabrdagi 359-son qaroriga 1-ilovaning 17-bandi. 3. Vazirlar Mahkamasining “Oʻzbekiston Respublikasi Prezidentining farmonlari va Oʻzbekiston Respublikasi Vazirlar Mahkamasining qarorlari bilan tashkil etilgan respublika komissiyalari va kengashlari rahbarlarining tarkiblari toʻgʻrisida” 2004-yil 9-fevraldagi 60-son qaroriga 1-ilovada “Oʻzbekiston Respublikasining Bosh vaziri Sh.M. Mirziyoyev boshchilik qiladigan komissiya” boʻlimining 5-bandi. 4. Vazirlar Mahkamasining “Respublika komissiyalari va kengashlari tarkiblarini tasdiqlash toʻgʻrisida” 2004-yil 26-iyuldagi 358-son qaroriga 5-ilova.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasining “Oʻzbekiston Transport va transport kommunikatsiyalari uyushmasi faoliyatini tashkil etish chora-tadbirlari toʻgʻrisida” 2004-yil 12-oktabrdagi 470-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 1. Vazirlar Mahkamasining “Avtomobil transporti sohasida boshqaruvning tashkiliy tuzilmasini takomillashtirish chora-tadbirlari toʻgʻrisida” 2001-yil 5-iyundagi 245-son qaroriga 2-ilovadan “Oʻztranssanoat” respublika uyushmasi” bloki chiqarib tashlansin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIRIShLAR KIRITISh TOʻGʻRISIDA
(decree, 2021-04-30)

“Oʻzbekiston Respublikasining Savdo-sanoat palatasi toʻgʻrisida”gi Oʻzbekiston Respublikasi Qonuniga muvofiq Oʻzbekiston Respublikasi Prezidentining quyidagi farmonlariga oʻzgartirishlar kiritilsin: 1. “Xususiy tadbirkorlik, kichik biznesni rivojlantirishni yanada ragʻbatlantirish chora-tadbirlari toʻgʻrisida” Oʻzbekiston Respublikasi Prezidentining 1998-yil 9-apreldagi PF-1987-son Farmonida: a) 3-bandining ikkinchi va uchinchi xatboshi, 4, 5-bandlari oʻz kuchini yoʻqotgan deb hisoblansin; b) 10-bandida: uchinchi xatboshidagi “Tovar ishlab chiqaruvchilar va tadbirkorlar palatasining tegishli hududiy boʻlimlariga” soʻzlari “Savdo-sanoat palatasiga” degan soʻzlar bilan almashtirilsin; toʻrtinchi xatboshidagi “Tovar ishlab chiqaruvchilar va tadbirkorlar palatasini” soʻzlari “Savdo-sanoat palatasining hududiy boshqarmalarini” degan soʻzlar bilan almashtirilsin. 2. “Oʻzbekiston Respublikasi Prezidentining baʼzi farmonlariga oʻzgartishlar kiritish toʻgʻrisida” Oʻzbekiston Respublikasi Prezidentining 2004-yil 8-yanvardagi PF-3376-son Farmoni ilovasining 1-bandi oʻz kuchini yoʻqotgan deb hisoblansin. 3. Ushbu Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklatilsin.
ER OSTI BOYLIKLARIDAN FOYDALANGANLIK UChUN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunning 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvardagi 6 va 2002-10-sonli qarori bilan tasdiqlangan “Yer osti boyliklaridan foydalanganlik uchun soliqni hisoblab chiqarish va toʻlash tartibi toʻgʻrisida”gi yoʻriqnomaga (2002-yil 15-fevral, roʻyxat raqami 1098 — Meʼyoriy hujjatlar axborotnomasi, 2002-yil, 3-4-son; Oʻzbekiston Respublikasi Qonun hujjatlari toʻplami, 2004-y. 5-son, 62-modda; 26-son, 305-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
AYRIM TURDAGI TADBIRKORLIK FAOLIYATI BILAN ShUGʻULLANAYOTGAN YuRIDIK VA JISMONIY ShAXSLAR UChUN QATʼIY BELGILANGAN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI NIZOMNI TASDIQLASh HAQIDAGI QARORIGA OʻZGARTIRIShLAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunning 7-moddasi va Oʻzbekiston Respublikasi Vazirlar Mahkamasining 2004-yil 28-dekabrdagi “Oʻzbekiston Respublikasining 2005-yilgi Davlat budjeti parametrlari toʻgʻrisida”gi 610-son qaroriga (Oʻzbekiston Respublikasi Qonun hujjatlari toʻplami, 2004-y., 52-son, 523-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 31-yanvardagi 24, 2003-19-son qarori bilan tasdiqlangan “Alohida turdagi tadbirkorlik faoliyati bilan shugʻullanayotgan yuridik va jismoniy shaxslar uchun qatʼiy belgilangan soliqni hisoblab chiqarish va toʻlash tartibi toʻgʻrisida nizomga oʻzgartirish va qoʻshimchalar kiritish haqida”gi qarorga (2003-yil 16-fevral, roʻyxat raqami 1218 — Meʼyoriy hujjatlar axborotnomasi, 2003-y., 4-son; Oʻzbekiston Respublikasi Qonun hujjatlari toʻplami 2004-y., 6-son, 79-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.